Kjell Fossen

Kjell Fossen (født 23. april 1939) er førsteamanuensis i historie ved Universitetet i Bergen og mangeårig leder av Landslaget for lokalhistorie i skolen. Han er bosatt på Eidsvågneset og har arbeidet 25 år ved Universitetet i Bergen, før det var han i 20 år ved Åsane gymnas.

Fossens faglige spesialitet er lokalhistorie og kunst- og kulturhistorie. Han er også opptatt av historiedidaktikk med vekt på lokalbasert læring og ekskursjonsmetodikk og har skrevet artikler om dette. Kjell Fossen er også mye brukt som foredragsholder over kulturhistoriske og sosialhistoriske emner og har vært konsulent for mange kulturhistoriske prosjekter.

Bibliografi 
 Laksevåg – strandstedet, jordbruks- og fiskerlandet ved søndre led (tre bind, fire deler) 1984 – 1991 

Han er også medforfatter på
 Raskest, høyest, lengst i 100 år – norsk friidrett 1896-1996 1995 ISBN 82-00-22591-7 (ib.)

Kilder 
 Kjell Fossen 70 år. Omtale i Aftenposten kultur 23. april 2009 side 13

Eksterne lenker  
	

Norske lokalhistorikere
Norske sakprosaforfattere
Personer fra Bergen kommune
Fødsler i 1939